महायान सूत्र
महायान सूत्र बौद्ध धर्मग्रंथ ( सूत्र ) हैं जिसे महायान बौद्ध धर्म में बुद्धवचन के रूप में स्वीकार किया जाता है। महायान सूत्र अधिकांशतः संस्कृत पांडुलिपियों में, पालि के ग्रन्थों में , और अनुवाद के रूप में तिब्बती बौद्ध ग्रन्थों और चीनी बौद्ध ग्रन्थों में संरक्षित हैं। कई सौ महायान सूत्र संस्कृत में, या चीनी और तिब्बती अनुवादों में संरक्षित हैं। प्रारंभिक स्रोतों द्वारा उन्हें कभी-कभी "वैपुल्य सूत्र" भी कहा जाता है। बौद्ध विद्वान असंग ने महायान सूत्रों को बोधिसत्व पिटक के भाग के रूप में वर्गीकृत किया था। प्राचीन भारत के सभी बौद्ध, महायान सूत्रों को स्वीकार नहीं करते थे और विभिन्न बौद्ध सम्प्रदाय उसे "बुद्धवचन" के रूप में उनकी स्थिति पर सहमत नहीं थे। आम तौर पर थेरवाद बौद्ध धर्म में महायान सूत्रों को बुद्धवचन के रूप में स्वीकार नहीं किया जाता है।